**Lejrskole til Lejrgården ved Hvalpsund**

Tirsdag d. 23.- torsdag d. 25. august 2022

Alle møder kl. 08.30 tirsdag den 23. august på skolen.

0.-3. klasse bliver kørt til Lejrgården. Klasselærerne arrangerer kørsel med forældre. De skal hentes hjem tirsdag kl.19 efter aftensmaden. Onsdag og torsdag vil 0.-3. klasse være på skolen kl. 8.30-12.35.

4.-9. klasse skal sove på Lejrgården fra tirsdag til torsdag, og vi cykler dertil. Vi opfordrer alle til at cykle. Hvis nogen i år ikke ønsker at cykle, må man gerne selv stå for transport til og fra Lejrgården. Hvis man selv planlægger transport, skal Karoline have besked.

Som sædvanlig holder skolen lukket fredag. SFO’en vil være åben.

Cykelruten er ca. 35-40 km på så små veje som muligt, vi kører stille og roligt og med pauser undervejs. Dem der cykler, må medbringe mobil til brug under cykelturen. De afleveres, mens vi er på lejren og udleveres igen til cykelturen hjem.

Der skal medbringes drikkedunk, madpakke, tøj efter vejret, evt. skiftetøj, og penge til at snolde lidt for.

*Sørg for cyklen er i orden og pumpet og indstillet, da det er ufatteligt hårdt at cykle langt, hvis f.eks. sadelhøjden eller andet ikke er i orden. Husk CYKELHJELM. Der udleveres gule veste til alle.*

Adresse: Lejrgården Dollerup

Hestbækvej 81

9640 Farsø

Der skal medbringes:

* Madpakke til tirsdag 10 mad/frokost og drikkedunk.
* Sovepose/dyne, pude lagen.
* Sovedyr
* Nattøj
* Toiletsager, håndklæde
* Regntøj, skiftetøj, kondisko, gummistøvler, skiftetøj, samt tøj til at være ude i.
* Badetøj og badesko, hvis man vil deltage i morgenbadning

***ALT MED NAVN I***

Hvis der er nogle specielle hensyn, som f.eks. medicin, så giv lærerne besked.

Venlig hilsen

Lone